CELEX: 32007D0472
Language: hu
Date: 2007-06-25 00:00:00
Title: 2007/472/EK: A Tanács határozata ( 2007. június 25. ) a Schengeni Információs Rendszer technikai támogatóegysége (SIS központi rész) létesítésének és működésének költségeire vonatkozó pénzügyi szabályzat módosításáról szóló, az 1990. évi Schengeni Egyezmény által felállított Végrehajtó Bizottság határozatának módosításáról

7.7.2007   
            
            
               HU
            
            
               Az Európai Unió Hivatalos Lapja
            
            
               L 179/50
            
         
      A TANÁCS HATÁROZATA
   
   (2007. június 25.)
   a Schengeni Információs Rendszer technikai támogatóegysége (SIS központi rész) létesítésének és működésének költségeire vonatkozó pénzügyi szabályzat módosításáról szóló, az 1990. évi Schengeni Egyezmény által felállított Végrehajtó Bizottság határozatának módosításáról
   (2007/472/EK)
   AZ EURÓPAI UNIÓ TANÁCSA,
   tekintettel a Benelux Gazdasági Unió államai, a Németországi Szövetségi Köztársaság és a Francia Köztársaság kormányai között a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló egyezmény („1990. évi Schengeni Egyezmény”) 119. cikkének rendelkezéseire,
   mivel:
   
               (1)
            
            
               A 1990. évi Schengeni Egyezmény 119. cikkének rendelkezései értelmében a SIS központi rész (C.SIS) létesítésének és működésének – annak 92. cikke (3) bekezdésében említett – költségeit a Szerződő Felek közösen viselik.
            
         
               (2)
            
            
               A C.SIS létesítése és működése kapcsán felmerülő pénzügyi kötelezettségekre a Schengeni Végrehajtó Bizottságnak a SIS központi részére vonatkozó pénzügyi szabályzat módosításáról szóló, 1997. december 15-i határozatával (a továbbiakban: C.SIS pénzügyi szabályzat) elfogadott külön pénzügyi szabályzat vonatkozik.
            
         
               (3)
            
            
               A C.SIS pénzügyi szabályzat a 2000/777/EK határozat (1) révén Dániára, Finnországra, Svédországra, valamint Izlandra és Norvégiára is alkalmazandó.
            
         
               (4)
            
            
               Az új tagállamokat – Ciprus kivételével – a Tanács által a 2003-as csatlakozási okmány 3. cikkének (2) bekezdése szerint meghatározandó időpontig, a SISone4ALL projekt keretében be kell vonni az első generációs Schengeni Információs Rendszerbe (SIS 1+).
            
         
               (5)
            
            
               Ettől az időponttól kezdődően az említett tagállamoknak részt kell venniük a C.SIS pénzügyi szabályzatban.
            
         
               (6)
            
            
               Indokolt, hogy az említett tagállamok hozzájáruljanak a C.SIS eredeti költségeihez. Ugyanakkor mivel e tagállamok csak 2004-ben csatlakoztak az Európai Unióhoz, helyénvaló, hogy a C.SIS létesítéséhez kötődő eredeti költségekhez 2005. január 1-jétől járuljanak hozzá. Indokoltnak tekinthető továbbá, hogy 2007. január 1-jétől az eredeti működési költségekhez is hozzájáruljanak.
            
         
               (7)
            
            
               Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság között létrejött, e két államnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (2) értelmében a schengeni vívmányok azon rendelkezéseinek továbbfejlesztését képezi, amelyek e megállapodás alkalmazását szolgáló egyes szabályokról szóló 1999/437/EK határozat (3) 1. cikkének G. pontjában említett terület alá tartoznak.
            
         
               (8)
            
            
               Svájc tekintetében e határozat az Európai Unió, az Európai Közösség és a Svájci Államszövetség között létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról aláírt megállapodás értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkének G. pontjában említett terület alá tartoznak, összefüggésben a 2004/849/EK (4) és a 2004/860/EK (5) határozat 4. cikkének (1) bekezdésével.
            
         
               (9)
            
            
               Az Egyesült Királyság az Európai Unióról szóló Szerződéshez és az Európai Közösség létrehozásáról szóló szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv 5. cikkével, valamint a 2000/365/EK határozat (6) 8. cikke (2) bekezdésével összhangban részt vesz ebben a határozatban.
            
         
               (10)
            
            
               Írország az Európai Unióról szóló Szerződéshez és az Európai Közösség létrehozásáról szóló szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv 5. cikkének, valamint a 2002/192/EK határozat (7) 6. cikkének (2) bekezdésével összhangban részt vesz ebben a határozatban.
            
         
               (11)
            
            
               A Ciprusi Köztársaság tekintetében e határozat olyan rendelkezést képez, amely a 2003-as csatlakozási okmány 3. cikke (2) bekezdésének értelmében a schengeni vívmányokra épül, vagy azokkal egyéb módon összefügg.
            
         
               (12)
            
            
               E határozat a 2005-ös csatlakozási okmány 4. cikkének (2) bekezdése értelmében a schengeni vívmányokon alapuló vagy azokkal egyéb módon összefüggő rendelkezés,
            
         A KÖVETKEZŐKÉPPEN HATÁROZOTT:
   1. cikk
   A C.SIS pénzügyi szabályzat I. címének 3. pontja a következő francia bekezdéssel egészül ki:
   
               „—
            
            
               a 2004-ben az Európai Unió tagjaivá vált államok esetében ezt az összeget kizárólag a C.SIS létesítésének 2005. január 1-jét követően felmerült költségei tekintetében kell kiszámítani. Ezen államoknak a C.SIS működési költségeihez is hozzá kell járulniuk 2007. január 1-jét követően.”
            
         2. cikk
   Ez a határozat az Európai Unió Hivatalos Lapjában történő kihirdetésének napján lép hatályba.
   
      Kelt Luxembourgban, 2007. június 25-én.
      
         
            a Tanács részéről
         
         
            az elnök
         
         A. SCHAVAN
         
      
   
   
      (1)  A Tanács 2000. december 1-jei 2000/777/EK határozata a schengeni vívmányok Dániában, Finnországban és Svédországban, valamint Izlandon és Norvégiában történő alkalmazásáról (HL L 309., 2000.12.9., 24. o.).
   
      (2)  HL L 176., 1999.7.10., 36. o.
   
      (3)  HL L 176., 1999.7.10., 31. o.
   
      (4)  A Tanács 2004. október 25-i 2004/849/EK határozata az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Unió nevében történő aláírásáról, valamint egyes rendelkezések ideiglenes alkalmazásáról (HL L 368., 2004.12.15., 26. o.).
   
      (5)  A Tanács 2004. október 25-i 2004/860/EK határozata az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő aláírásáról, valamint egyes rendelkezések ideiglenes alkalmazásáról (HL L 370., 2004.12.17., 78. o.).
   
      (6)  A Tanács 2000. május 29-i 2000/365/EK határozata Nagy-Britannia és Észak-Írország Egyesült Királyságának a schengeni vívmányok egyes rendelkezései alkalmazásában való részvételére vonatkozó kéréséről (HL L 131., 2000.6.1., 43. o.).
   
      (7)  A Tanács 2002. február 28-i 2002/92/EK határozata az Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).